Chomeso

Chomeso esas social ed ekonomiala stando en qua parto ek la labor-povo ne havas laboro, o serchas laboro dum kelka tempo ma ne trovas labori quin li povas facar. Segun l'internaciona organizuro pri laboro (France OIT, Angle ILO) ula persono judikesas kom sen laboro kande lu serchas ula verko sensucese dum plu kam 4 sequanta semani."International Labour Organization: Resolution concerning statistics of the economically active population, employment, unemployment and underemployment, adopted by the Thirteenth International Conference of Labour Statisticians (October 1982); see page 4

Chomeso signifikas manko di suficanta labori che laboro-merkato por posibligar ke laboristi - segun lia studio-grado - recevar salarii por transvivar, nutrar su e sustenar adequate li e lia familii. Ta fakto ordinare demonstras la mala funcionado dil ekonomio en ula lando, regiono o - se eventas, quale en 1929 o 2009, generala ekonomiala krizo - en tota o granda parto de la mondo.

Segun klasika e neoklasika ekonomikisti e l'Austriana Skolo pri Ekonomiko, l'ekonomio di merkato havas fidinda mekanismi por solvar la problemi di chomeso. Kontree, segun John Maynard Keynes, chomeso eventas ciklale en l'ekonomii. Keynes konsilis guverni intervenar che ekonomio, por diminutar chomeso ed altra mala efekti dum l'ekonomiala krizi.

 Referi 

Kategorio:Ekonomiko